als_Latn dik_Latn sag_Latn
21.04.2010, - E Mërkurë
MASHT filloi debatin për Draft Ligjin për Arsimin e Lartë në Kosovë
Ministri i Arsimit, Shkencës dhe Teknologjisë, Enver Hoxhaj, me bashkëpunëtorë, mori pjesë në takim me përfaqësues të Senatit, bordit udhëheqës të Universitetit të Prishtinës dhe të grupit punues për rishikim te Ligjit te Arsimit te Lartë, me ç'rast prezantoi Draftin rishikuar të këtij akti normativ.
Diskutimi i Draftit të fundit të këtij ligji po bëhet në kuadër të "Javës se Arsimit te Lartë" te organizuar nga MASHT, e cila po mbahet në shenjë të zhvillimeve aktuale në reformat e Arsimit të Lartë në Republikën e Kosovës.
Ministri i Arsimit, Enver Hoxhaj theksoi se procesi për ndryshimin e Ligjit për Arsimin e Lartë ka zgjatur rreth 14 muaj dhe është bartur nga grupi punues për shikimin e Ligjit për arsimin e lartë, ndërsa në këtë proces kanë marrë pjesë të gjithë të interesuarit nga UP-ja, bartësit tjerë të arsimit të lartë në Republikën e Kosovës dhe dy ekspertët më të mirë nga Banka Botërore, profesor Bristoë dhe Helinger, "të cilët kanë ofruar një draft të një ligjit, i cili mes Zagrebit dhe Tiranës është drafti më modern që ka një vend në fushën e arsimit të lartë".
Ministri përmendi edhe arsyet pse Kosova ka nevojë për një ligj të ri për arsimin e lartë, ndërsa informoi edhe për ndryshimet kryesore që i sjell ligji ri në krahasim me ligjin aktual të arsimit të lartë. "Së pari është një fokus shumë më i madh në konceptet evropiane të arsimit që i referohet mobilitetit të studentëve dhe jemi të interesuar që të ketë mobilitet shumë më të madh të studentëve. Ky ligj e rregullon shumë mirë këtë çështje", tha ministri.
Sa i takon zhvillimit të kurrikulumit dhe kurrikulave, ministri theksoi se, ky ligj ofron një kornizë shumë të mirë dhe mbi të gjitha për neve si ministri mbetet cilësia ndër obligimet kryesore që kanë institucionet e arsimit të lartë në Republikën e Kosovës.
Gjithashtu, ky ligj sektorin publik të arsimit të lartë dhe sektorin privat të arsimit të lartë e trajton si të barabartë dhe është një bazë gjithëpërfshirëse për të gjithë.
Ligji ofron edhe një bartje të fuqishme të kompetencave, të përgjegjësve, të të drejtave në universitetet publike dhe në bartësit privat të arsimit të lartë, ndërsa është në frymë të plotë dhe pajtim të plotë me Kornizën evropiane të kualifikimeve.
Ministri Hoxhaj përmendi edhe 10 elementet kryesore që i rregullon ky ligj:
- Ligji garanton qasje të barabartë për të gjithë qytetarët e Kosovës në arsimin e lartë dhe qëllimi jonë është më shumë arsim për më shumë qytetarë.
- I specifikon kompetencat e Ministrisë së Arsimit në lidhje me institucionet e arsimit të lartë. Sipas këtij ligji, MASHT ofron vetëm kornizën legale dhe është sponsor në kuptimin e financave për institucionet e arsimit të lartë, ndërsa ]do gjë tjetër iu takon universiteteve.
- E rregullon autonominë për arsimin e lartë në Republikën e Kosovës.
- E rregullon ]çështjen e kritereve se kush mund të jetë universitet në Republikën e Kosovës.
- I rregullon kriteret dhe procedurat për akreditim dhe për licencim të institucioneve të larta në Republikën e Kosovës
- E rregullon qeverisjen dhe menaxhmentin brendapërbrenda institucioneve të arsimit të lartë.
- E rregullon financimin përmes fondeve publike dhe llogaridhënien për financim përmes fondeve publike.
- I rregullon obligimet dhe të drejtat që ka stafi i universiteteve.
- I rregullon të drejtat, detyrimet dhe taksat për studentët.
Ministri Hoxhaj bëri të ditur se ai, rektori i UP-së dhe grupi punues për ndryshimin e Ligjit do ta vizitojnë çdo fakultetet veç e veç dhe do të bisedojnë me gjithë stafin e UP-së, në mënyrë që t'i dëgjojnë sugjerimet dhe propozimet e tyre, para se ligji të shkojë në Parlamentin e Kosovës për miratim.
Ndërsa, në një takim që ka pasur ministri Hoxhaj me përfaqësuesit e Parlamentit Studentor që udhëhiqet nga Arbër Kuçi, studentët u shprehën se gjatë kohës që ka mbetur për debat, do të përpiqen që të artikulojnë me shkrim sugjerimet, vërejtjet dhe kërkesat e tyre, me qëllim që të kemi një Ligj të përshtatshëm dhe të dobishëm për vet arsimin e lartë dhe për studentët.
Ministri Hoxhaj, gjatë ditës së sotme pati një takim edhe me përfaqësues të SBASHK-ut,me të cilët gjithashtu zhvilloi një debat lidhur me ndryshimet që do të pësoi Ligji për Arsimin e Lartë në Kosovë.
Ali Shabanaj, kryetarë i SBASHK-ut, përgëzoi angazhimet e MASHT, përkatësisht të grupit punues për hartim të këtij Ligji dhe shprehi gatishmërinë që të kontribuoi në plotësimin, e këtij draft ligji me të gjitha mundësitë që ka.
Ndryshe, debati për Ligjin e ri për Arsimin e Lartë do të përfundojë më 1 qershor të këtij viti, ku do të merren në konsiderim edhe propozimet dhe sugjerimet qe kanë të gjithë qytetarët e Republikës së Kosovës.
Drafti final do ti dërgohet Qeverisë përkatësisht Kuvendit të Republikës së Kosovës për shqyrtim dhe miratim dhe pritet të hyjë në fuqi me një tetor të këtij viti.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn